Intoleranse (film)

Intoleranse (originaltittel: Intolerance: Love's Struggle Through the Ages) er en amerikansk stumfilm fra 1916, regissert av D.W. Griffith. Den regnes som et av stumfilmens fremste mesterverk, og rollelisten omfatter over 130 personer. Handlingen strekker seg over 2500 år og utspiller seg i Babylon i 539 f.Kr., i Judea omkring år 27, i Frankrike i 1572, og i USA i 1914. Griffith produserte filmen delvis som et svar på kritikken som ble tildelt hans forrige film, En nasjons fødsel (1915).

Intoleranse ble innlemmet i National Film Registry i 1989, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». I 2007 ble den kåret til filmhistoriens 18. beste spillefilm fra USA på listen «AFI's 100 Years...100 Movies».

Handling 
Filmen består av fire forskjellige og parallelle historier, som skildrer menneskehetens vedvarende intoleranse gjennom tidene. Filmen bygger opp moralske og psykologiske forbindelser mellom de ulike historiene. Tidslinjen spenner over cirka 2 500 år:
 Den gamle, «babylonske» historien (539 f.Kr.) skildrer konflikten mellom prins Belsassar fra Babylon og Kyros den store av Persia. Babylons fall er et resultat av intoleransen som oppstår i en konflikt mellom tilhengere av to rivaliserende babylon-guder (Bel-Marduk og Ishtar).
 Den bibelske Judea-fortellingen (27 e.Kr.) forteller hvordan intoleranse førte til Jesu korsfestelse. Denne sekvensen er den korteste av de fire.
 Den renessansepregede, «franske» historien (1572) forteller om hvordan religiøs intoleranse førte til Bartolomeusnatten, hvor protestantiske hugenotter ble drept av katolske kongelige.
 Den amerikanske, «moderne» fortellingen (1914) skildrer hvordan kriminalitet, moralsk puritanisme og konflikter mellom hensynsløse kapitalister og streikende arbeidere ødelegger livene til marginale amerikanere.

Medvirkende (utvalg) 
 Mae Marsh 
 Robert Harron
 F.A. Turner
 Sam De Grasse
 Miriam Cooper
 Walter Long
 Spottiswoode Aitken
 Monte Blue
 Elmer Clifton
 Josephine Crowell
 Lillian Langdon
 Tully Marshall
 Seena Owen
 Alfred Paget
 Constance Talmadge
 Margery Wilson
Douglas Fairbanks
 DeWolf Hopper sr.
 Elmo Lincoln
 Owen Moore
 Madame Sul-Te-Wan
 Natalie Talmadge
 Sir Herbert Beerbohm Tree
 King Vidor
 Erich von Stroheim
 Lillian Gish
 Eve Southern

Referanser

Eksterne lenker 
 

Filmer fra 1916
Stum-dramafilmer fra USA
Stumfilmer fra USA
Filmer bevart i USAs nasjonale filmregister
Filmer regissert av D. W. Griffith
Jesus på film
Filmer satt i oldtiden
Filmer satt til 1500-tallet